Motî:kibén - Wikipedia

# Motî:kibén

### Èn årtike di Wikipedia.

kibén u cobén 1 / cbén

I. [adviebe di dmandaedje] 1. po saveur ké pris, ké distance, ké durêye di tins (li response est on nombe et si unité). Kibén avoz dné po ç' bele cote la ? Cobén çki ça våt ? Kibén vlèt i pol viye ôrlodje ? Cobén çki vos dmandez po ç' tchamp la ? A cbén l' vindrîz, ô, voste oto ? Cobén çk' i gn a d' voci a Lidje ? Kibén gn a-t i k' il est evoye ? >> Kibén vs doe dj' ?: dijheye po dmander çou k' on doet, dins on cåbaret, on restorant. Franwal: ahåyant po: "l'addition, S.V.P".

2. kibén di, kibén endè: po saveur li nombe d' unités d' ene sacwè (li response est on chife). Kibén gn a-t i d' vedjes e vosse cortijhea ? Cobén av' di tchvås ? Kibén end a-t i ki s' è sovnèt ? So cbén d' tins ki vs sårîz rfé l' oto ? Cobén d' tins k' i vs fåreut po rfé l' toet ? Cobén d' tins k' il est ddja evoye ? rl a: cwante. >> Vos cbén estoz ? Leu cbén k' il estént ? Nos cbén k' on-z est bén dins l' trin ? Vozôtes kibén k' a reyussi ?: ratourneure po dmander li nombe di djins, après nos, nozôtes, vos, vozôtes, leus, zels, zeles. F. à combien ?.

II. [adviebe d' esclamaedje]

1. kibén di: mostere on grand nombe di djins, di sacwès. Il aveut dji n' sai cbén d' efants. Gn aveut dji n' sai cbén d' femes ki breyént et s' dislaminter ! Kibén d' côps k' dji vs l' a dit ! Kibén gn a-t i d' enocins K' end ont leyî d' leu dispouye Po n' aveur schoûté k' leus ouys ! (H. Pètrez). rl a: cwantes.

2. la cbén ki: mostere ene grande durêye di tins. La cbén k' on n' les voet pus pa par ci ! rl a: hapêye, tchoke, tchôde. F. ça fait longtemps.

3. mostere on gros pris, u, imådjreçmint, ene grosse rivindje. I sårè po cbén ! Vos såroz bén po cbén ! Dj' a savou po cbén ! Franwal: ahåyant po: "savoir ce qu'il en coûte, paier cher (une offense)".

III. [o.n.]

1. mostere li plaece d' ene sakî, d' ene sacwè dins ene djivêye. Li cbén estoz vs so l' lisse ? Li cbén estoz e scole ? rl a: cwante, cwantrinme, kibéntinme. F. quantième. >> Li cbén do moes estans dj' ? Li cbén k' on-z est enute ?: dijhêye po dmander l' date. rl a: cwante. F. quel jour le quantième sommes-nous ?.

| kibéntinme u cobéntinme / cbéntinme

I. [limerotant addjectif & o.f.n. di dmandaedje]. cwantrinme (po dmander ene pozucion dins ene djivêye). Li cbéntinme ki vs estîz ?

II. [addjectif d' esclamaedje]. cwantrinme (mostere on grand nombe di côps). Po l' ambiance, d' intrêye di djeu, nos avéns metou co on côp, dins l' cåbaret k' nos esténs, el "Måtche do Sportigne", eyet, çoula, po dji n' sai l' cobéntinme côp (J. Goffart).

Omonimeye

- cobén (adv., kécfeye)

Prin del pådje «http://wa.wikipedia.org../../../k/i/b/Mot%C3%AE%7Ekib%C3%A9n.html»

##### Views

- Årtike
- Copene
- Modêye d' asteure

##### Cweri